Document ID: /roh_data/filtered/fineweb-2-filterrobots_roh.jsonl.gz/71647

La magistra da 33 onns è vegnida elegida unanimamain a la radunanza da delegads a Cuira. Laura Lutz remplazza Sandra Locher Benguerel ch’è s’engaschada bunamain 20 onns en la suprastanza da la Magistraglia Grischuna.
Midada da 29 sin 28 lecziuns
Plinavant giavischan ils passa tschient delegads ina midada da la lescha da scola: il pensum da lavur cumplain duai vegnir reducì da 29 sin 28 lecziuns l’emna. La raschun per questa pretensiun: Cun l’introducziun dal plan d’instrucziun 21 stoppian il magisters grischuns lavurar in emna dapli l’onn.